**ΠΡΑΚΤΙΚΟ 5: Διαφορές ουσίας, παραδεκτό και συμμετοχή τρίτων, αγωγή, προσωρινή δικαστική προστασία**

Ο Α είναι ιδιοκτήτης καφετέριας στην περιφέρεια του Δήμου Δ. Με την απόφαση Χ του Δημοτικού Συμβουλίου του Δήμου Δ, η οποία ελήφθη την 1η Φεβρουαρίου 2016, απαγορεύεται για λόγους δημόσιας τάξης, η λειτουργία καφετεριών μετά τις 11 το βράδυ. Την 1η Ιουνίου 2016, με την πράξη Ψ των αρμοδίων δημοτικών αρχών, αποφασίζεται η σφράγιση της καφετέριας λόγω υπέρβασης ωραρίου και επιβάλλεται πρόστιμο 100.000€.

1. Μπορεί ο Α να προσβάλει δικαστικά τις πράξεις Χ και Ψ, με ποιο ένδικο βοήθημα, ενώπιον ποιων δικαστηρίων και εντός ποιας προθεσμίας; Μπορεί ο Α να συμπροσβάλει τις πράξεις Χ και Ψ;

2. Κατά ποιου στρέφονται τα ένδικα βοηθήματα του Α; Μπορεί στις δίκες κατά των πράξεων Χ και Ψ να συμμετάσχουν

i. Ο Β, δανειστής του Α;

ii. Ο Γ, ο οποίος μένει κοντά στην καφετέρια;

iii. Το Πανελλήνιο Σωματείο ιδιοκτητών καφετεριών;

iv. Ο Πολιτιστικός Σύλλογος του Δήμου Δ;

Με ποιο τρόπο και με ποιες προϋποθέσεις;

3. Μπορεί ο Α να αξιώσει αποζημίωση για τη ζημία που θα του προκαλέσει η σφράγιση του καταστήματός του, με ποιο ένδικο βοήθημα, ενώπιον ποιου δικαστηρίου και μέχρι πότε; Οφείλει πρώτα να προσβάλει δικαστικά τις πράξεις Χ και Ψ;

4. Μπορεί ο Α να ζητήσει την αναστολή των πράξεων Χ και Ψ, με ποιους όρους και προϋποθέσεις και με ποιες πιθανότητες επιτυχίας; Μπορεί ο Α να ζητήσει να του καταβληθεί προσωρινά ένα ποσό για τη ζημία που υφίσταται λόγω της σφράγισης και στο πλαίσιο ποιας διαδικασίας;